text: Seinastu árini hevur eitt rák tikið seg upp, har ið fólk gerast meira og meira varug við ta ávirkan, sum dálkandi orkukeldur hava á eitt nú umhvørvið.
text: #000000
text: Tilvitið førir við sær, at áhugin fyri varandi orkukeldum alsamt økist. Hetta hendir, samsundis sum at menningin innan varandi orkukeldur gongur við rúkandi ferð.
text: #000001
text: Helma Maria Tróndheim er 24 ára gomul, og hon tók prógv sum orku- og umhvørvisverkfrøðingur á Fróðskaparsetrinum í 2016 og fyrr í ár tók hon prógv sum sivilverkfrøðingur í orkutøkni við sergrein í elskipanum og háspenningi á universitetinum í Aalborg.
text: #000002
text: Niðanfyri greiðir Helma Maria Tróndheim frá ymiskum viðurskiftum, sum eru góð at hava í huga hjá sethúsaeigarum, sum umhugsa at nýta grønar orkukeldur
text: #000003
text: Innan hiting er tað í løtuni hjá privatum húsarhaldum møguleiki at velja millum fleiri varandi orkukeldur í staðin fyri oljufýring. Hesar grønu orkukeldurnar dálka minni, men eru ofta ein kostnaðarmikil íløga. Tó er vert at hava í huga, at íløgan vanliga verður spard innaftur eftir nøkrum árum. Hvussu nógv ár skulu til, áðrenn ein sparir íløguna inn aftur, er treytað av oljuprísinum. Tess hægri oljuprísurin er, tess skjótari sparir ein íløguna innaftur.
text: #000004
text: Tey flestu húsarhaldini, ið ynskja sær eina grøna loysn, fáa sær hitapumpu. Mett verður, at tað í løtuni eru eini 1000 húsarhald í Føroyum, ið nýta hitapumpu. Av tí at hitapumpur nýta el sum hjálp at framleiða hita, verða tær einans flokkaðar sum varandi orkukelda, um sjálv elframleiðslan eisini er grøn. Grundleggjandi ber til at siga, at til ber at velja millum trý sløg av hitapumpum:
text: #000005
text: Luft-til-luft hitapumpur eru tær bíligastu hitapumpurnar, tá ið hugsað verður um íløguna. Hesar hitapumpur taka hitan úr útiluftini og blása heita luft inn.
  Luft-til-vatn hitapumpur liggja í miðjuni, tá ið hugsað verður um prís á íløguni. Tær taka hitan úr luftini og hita vatnið í húsinum, sum síðan fer til ovnar, gólvhita og heitt vatn.
  Jørð-til-vatn hitapumpur eru dýrasta loysnin, tá ið hugsað verður um prísin á íløguni. Hesar hitapumpurnar útnytta hitan í jørðini til at hita vatnið í húsinum við.
text: #000006
text: Luft-til-luft hitapumpur eru tær bíligastu hitapumpurnar, tá ið hugsað verður um íløguna. Hesar hitapumpur taka hitan úr útiluftini og blása heita luft inn.
text: #000007
text: Luft-til-vatn hitapumpur liggja í miðjuni, tá ið hugsað verður um prís á íløguni. Tær taka hitan úr luftini og hita vatnið í húsinum, sum síðan fer til ovnar, gólvhita og heitt vatn.
text: #000008
text: Jørð-til-vatn hitapumpur eru dýrasta loysnin, tá ið hugsað verður um prísin á íløguni. Hesar hitapumpurnar útnytta hitan í jørðini til at hita vatnið í húsinum við.
text: #000009
text: Umframt hitapumpur ber eisini til at hita sethús við sól- og vindorku. Hesar loysnirnar eru ikki eins nógv nýttar sum hitapumpurnar. Sambært fólkateljingini Manntal í 2011 vóru tað tá einans 6 húsarhald kring alt landið, sum høvdu sól- ella vindorku sum sína høvuðskeldu til hita. Helma Maria Tróndheim leggur aftrat, um fleiri húsarhald eftirfylgjandi hava valt hesa loysnina, ber ikki til at siga.
text: #000010
text: Grønar orkukeldur loysa ikki allar trupulleikar Helma Maria Tróndheim. Ynskir tú sum sethúsaeigari at koma bíligast ígjøgnum eitt orkuskifti til grøna upphiting er neyðugt fyrst at syrgja fyri, at tú hevur so lágan tørv á upphiting sum møguligt. Tá verður íløgan í grøna hitaskipan samsvarandi eisini lægri, samstundis sum hitaskipanin tá er úrslitabetri. Í hesum sambandi vísur Helma Maria Tróndheim á fyritøkuna Byggitrygd.
text: #000011
text: Byggitrygd arbeiðir út frá einum orkuvarða, sum var mentur í sambandi við aljóða umhvørvisavtaluna hjá ST í Japan í 1997. Við støði í orkuvarðanum leggur Byggitrygd fyrst og fremst stóran dent á, at sethúsaeigarar í sambandi við viðlíkahald, orkuumvælingar ella umlegging frá olju til aðra orkuskipan sum tað fyrsta eiga at taka støðu til endurbjálving. Gjóstur, ójavnur hiti, køld gólv o.a. eru tekin um, at sethúsini brúka ov nógva orku til upphiting. Í slíkum førum ber til at fáa eini betri og haldførari sethús við at bjálva rætt og væl. Sum sethúsaeigari fært tú tá eini sunnari hús, lægri orkurokning og betri inniluft. Harumframt sleppur tú tá undan at rinda fyri orku, sum einans seyrar út millum rivur og vánaligar samankomingar.
text: #000012
text: Tað er gott, at sethúsaeigarar gerast alsamt meira tilvitaðir um grønar orkurkeldur og bjálving. Eisini er tað at gleðast um, at almennu Føroyar taka umhvørvi í størri og størri álvara. Í samgonguskjalinum frá 2015 stendur nevniliga, at Føroyar skulu gerast 100% grønar áðrenn 2030. Hetta er sami málsetningur sum SEV setti sær fyri í 2014. Enn er langt á mál, um málsetningurin skal røkkast. Í løtuni er støðan tann, at næstan 90% av húsarhaldum í Føroyum enn hava oljufýring. Restin av húsarhaldunum verða hitað við fjarhita og hitapumpum. Elið, sum fer út til brúkarar, verður í løtuni bæði framleitt úr varandi orkukeldum og olju. Mett verður, at almenna elframleiðslan er umleið 50% grøn. Hóast tað sostatt enn er langt á mál, so ber til at staðfesta, at framtíðin sær spennandi út.
text: #000013
text: Necessary cookies are absolutely essential for the website to function properly. These cookies ensure basic functionalities and security features of the website, anonymously.
text: #000014
text: Functional cookies help to perform certain functionalities like sharing the content of the website on social media platforms, collect feedbacks, and other third-party features.
text: #000015
text: Performance cookies are used to understand and analyze the key performance indexes of the website which helps in delivering a better user experience for the visitors.
text: #000016
text: [:en]Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc
text: #000017
text: Other uncategorized cookies are those that are being analyzed and have not been classified into a category as yet.
text: #000018